b'\n_START_ARTICLE_\nMatmintinis\n_START_SECTION_\nKonkurso eiga\n_START_PARAGRAPH_\nKonkursas vykdomas interaktyviai, jame dalyvaujama prisijungus prie konkurso puslapio. Dalyvauja mokykl\xc5\xb3 mokiniai trijose am\xc5\xbeiaus kategorijose: 1-3 klas\xc4\x97s, 4-6 klas\xc4\x97s, 7-12 klas\xc4\x97s (mergait\xc4\x97s), 7-12 klas\xc4\x97s (berniukai), bei yra suaugusi\xc5\xb3j\xc5\xb3 kategorija\xc2\xa0\xe2\x80\x93 \xe2\x80\x9e13 klas\xc4\x97\xe2\x80\x9c. Did\xc5\xbeioji dauguma dalyvi\xc5\xb3\xc2\xa0\xe2\x80\x93 mokiniai. Konkursas da\xc5\xbeniausiai prasideda \xc5\xbeiem\xc4\x85, o baigiasi pavasar\xc4\xaf. Vyksta trys etapai, kuri\xc5\xb3 metu dalyviai turi surinkti kuo daugiau ta\xc5\xa1k\xc5\xb3 atlikdami vieno pob\xc5\xabd\xc5\xbeio aritmetinius veiksmus. Lietuvoje \xc4\xaf respublikin\xc4\xaf final\xc4\x85 kvie\xc4\x8diami dalyviai, daugiausiai surink\xc4\x99 ta\xc5\xa1k\xc5\xb3 sumuojant j\xc5\xb3 dviej\xc5\xb3 s\xc4\x97kmingiausi\xc5\xb3 etap\xc5\xb3 rezultatus. Respublikinis finalas vyksta konkurso rengimo vietoje, Lietuvoje tai\xc2\xa0\xe2\x80\x93 VU MIF, IF KTU. Geriausiai pasirod\xc5\xbeiusieji patenka \xc4\xaf tarptautin\xc4\xaf etap\xc4\x85.\n_START_SECTION_\nIstorija\n_START_PARAGRAPH_\nMatmintis gim\xc4\x97 Estijoje. Konkurso svetain\xc4\x97s buvo sukurtos ir kitoms Europos \xc5\xa1alims, ta\xc4\x8diau ne visose sulauk\xc4\x97 susidom\xc4\x97jimo, tod\xc4\x97l \xc5\xa1iuo metu palikti tik keli\xc5\xb3 \xc5\xa1ali\xc5\xb3 Matmintinio internetiniai internetin\xc4\x97s svetain\xc4\x97s\xc2\xa0\xe2\x80\x93 Estijos (est\xc5\xb3 ir rus\xc5\xb3 kalbomis), Latvijos, Lietuvos, Slov\xc4\x97nijos, D. Britanijos. 2005-aisiais metais konkursas buvo populiariausias Estijoje, kiek ma\xc5\xbeiau\xc2\xa0\xe2\x80\x93 Latvijoje, ir dar ma\xc5\xbeiau\xc2\xa0\xe2\x80\x93 Lietuvoje. 2011-aisiais konkursas populiariausias Estijoje, kiek ma\xc5\xbeiau\xc2\xa0\xe2\x80\x93 Lietuvoje, Latvijoje ir Slov\xc4\x97nijoje.\n_START_SECTION_\nPastabos\n_START_PARAGRAPH_\nKonkurso negalima vienareik\xc5\xa1mi\xc5\xa1kai vadinti mintino skai\xc4\x8diavimo konkursu. Dalyviai spr\xc4\x99sdami pateiktus veiksmus naudojasi virtualia klaviat\xc5\xabra ir turi atsakymo \xc4\xafra\xc5\xa1ymo eilut\xc4\x99, \xc4\xaf kuri\xc4\x85 ra\xc5\xa1o skai\xc4\x8dius i\xc5\xa1 kair\xc4\x97s \xc4\xaf de\xc5\xa1in\xc4\x99. Pateikt\xc4\x85 apskai\xc4\x8diuoti operacij\xc4\x85 dalyvis gali skaidyti mintyse \xc4\xaf kelias pakopas, o pakop\xc5\xb3 rezultatus ra\xc5\xa1yti \xc4\xaf atsakymui skirt\xc4\x85 eilut\xc4\x99. Pavyzd\xc5\xbeiui, atliekant dviej\xc5\xb3 n-\xc5\xbeenkli\xc5\xb3 skai\xc4\x8di\xc5\xb3 sud\xc4\x97ties veiksm\xc4\x85, dalyvis sudeda abiej\xc5\xb3 skai\xc4\x8di\xc5\xb3 n-tosios eil\xc4\x97s skaitmenis, ir patikrin\xc4\x99s, ar n-1-osios eil\xc4\x97s skaitmen\xc5\xb3 suma nevir\xc5\xa1ija 8, gaut\xc4\x85 sum\xc4\x85 \xc4\xafra\xc5\xa1o. Toliau skai\xc4\x8diuoja n-1-osios eil\xc4\x97s skaitmen\xc5\xb3 sum\xc4\x85, atsi\xc5\xbevelgdamas \xc4\xaf n-2-osios eil\xc4\x97s skaitmen\xc5\xb3 sum\xc4\x85 ir t. t. Toks b\xc5\xabdas yra paprastesnis u\xc5\xbe tikr\xc4\x85 mintin\xc4\x85 skai\xc4\x8diavim\xc4\x85, nes nereikalauja didel\xc4\x97s operatyviosios atminties.\n_START_SECTION_\nKita\n_START_PARAGRAPH_\nPasaulio mintino skai\xc4\x8diavimo taur\xc4\x97'